**ПРОТОКОЛ № 16**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 11.05.2021 г.**

**/чрез видеоконферентна връзка/**

Присъстват: Огнян Дамянов, Светлана Бошнакова, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева, Димитър Стефанов и Стефан Петров

Отсъства: Пламен Найденов

На заседанието присъстват: Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 16 - т. 19

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Иван Костов Иванов - прокурор в Районна прокуратура - Разград, във връзка с открита процедура за избор на административен ръководител - районен прокурор на Районна прокуратура - Разград, който ще се проведе на 19.05.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Иван Костов Иванов - прокурор в Районна прокуратура – Разград.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Иван Костов Иванов - прокурор в Районна прокуратура – Разград.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Районна прокуратура – Разград.

2. Произнасяне по допустимостта на кандидатите - участници в процедури за избор на административни ръководители в органите на съдебната власт, открити с решения на Прокурорската колегия на Висшия съдебен съвет по протокол № 45/16.12.2020 г. (обн. ДВ, бр. 1/05.01.2021 г.) и протокол 08/10.03.2021 г. (обн. [ДВ, бр. 24/23.03.2021 г.](http://www.vss.justice.bg/root/f/upload/30/DV-24-23.03.21.pdf)) и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – окръжен прокурор на Окръжна прокуратура - Плевен, открита с решение на Прокурорската колегия на Висшия съдебен съвет по протокол № 45/16.12.2020г. (обн. ДВ. бр. 1/05.01.2021г.), следния кандидат:

***Административен ръководител – окръжен прокурор на***

***Окръжна прокуратура – Плевен***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 812/  19.01.2021 | **Владимир Валентинов Николов** | прокурор в  РП - Плевен |

**Забележка:** *Диана Кирилова Мицканова – прокурор в Специализираната прокуратура, вторият кандидат в процедурата за избор на административен ръководител – окръжен прокурор на Окръжна прокуратура – Плевен, е допусната до участие с решение по протокол №5/09.02.2021г., т. 2.1.1 на Комисията по атестирането и конкурсите към Прокурорската колегия.*

**2.2. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – окръжен прокурор на Окръжна прокуратура - Пазарджик, открита с решение на Прокурорската колегия на Висшия съдебен съвет по протокол № 8/10.03.2021г. (обн. ДВ. бр. 24/23.03.2021г.), следния кандидат:

***Административен ръководител – окръжен прокурор на***

***Окръжна прокуратура – Пазарджик***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 6632/  21.04.2021 | **Албена Йорданова Кузманова** | заместник на административния ръководител - заместник-окръжен прокурор на ОП - Пазарджик |

**2.3. ОБЯВЯВА**, на основание чл. 194а, ал.4 от Закона за съдебната власт, списък с допуснатите кандидати за участие в изборите по т. 2.1 и т. 2.2 на интернет страницата на Висшия съдебен съвет.

**2.4. ПРЕДЛАГА** на Прокурорската колегия на ВСС да определи дати за провеждане на събеседване с допуснатите кандидати в процедури за избор на административни ръководители в органите на съдебна власт, открити с решения на Прокурорската колегия на Висшия съдебен съвет по протокол № 45/16.12.2020г. (обн. ДВ. бр. 1/05.01.2021г.) и протокол № 8/10.03.2021г. (обн. ДВ. бр. 24/23.03.2021г.):

* Окръжна прокуратура – Плевен: 09.06.2021 г.;
* Окръжна прокуратура – Пазарджик: 16.06.2021 г.

**2.5. ВНАСЯ** предложението по т. 2.4. в заседанието на Прокурорската колегия на ВСС, насрочено на 12.05.2021 г., за разглеждане и произнасяне.

3. Молба от Йорданка Цветанова Дачева - Толева - прокурор в Окръжна прокуратура - Бургас, във връзка с решение на Прокурорската колегия на Висшия съдебен съвет по протокол № 11/31.03.2021 г., т. 4.9., с което същата е повишена, на основание чл. 193, ал. 3 от ЗСВ, в длъжност „прокурор“ в Апелативна прокуратура - Бургас. *(вх. № ВСС-5088/09.03.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. Счита, че на този етап не би могъл да се направи категоричен извод относно предмета на административно дело № 4812/2021г. по описа на ВАС, Шесто отделение, във връзка с депозирана жалба срещу решения на Прокурорската колегия по Протокол № 11/31.03.2021г.

Видно от публикуваната информация на интернет страницата на ВАС за справки по делата на съда, делото е образувано на 10.05.2021 г., като не е налице обявено произнасяне на състава по хода на делото.

* 1. Да се уведоми Йорданка Цветанова Дачева – Толева – прокурор в Окръжна прокуратура – Бургас за решението по т. 3.1.

4. Заявление за отвод от резервен член на конкурсната комисия по обявения, с решение на Прокурорската колегия на Висшия съдебен съвет по протокол № 07/24.02.2021 г., конкурс за преместване на длъжност „прокурор“ в районните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ чрез жребий 1 (един) резервен член на конкурсната комисия за преместване на длъжност „прокурор“ в районните прокуратури, на мястото на Албена Кирилова Костова – прокурор в Софийска градска прокуратура.

4.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

ВЪЗРАЖЕНИЕ

5. Възражение от Вена Димитрова Стефова - прокурор в Районна прокуратура-Ловеч, срещу изготвената комплексна оценка от извънредно атестиране.

*/Решението е взето без участието на г-жа Светлана Бошнакова, поради направен самоотвод/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Вена Димитрова Стефова - прокурор в Районна прокуратура-Ловеч, поради постъпило възражение срещу изготвената й комплексна оценка от извънредно атестиране „ДОБРА“.

5.2. КАНИВена Димитрова Стефова - прокурор в Районна прокуратура-Ловеч в заседанието на Прокурорската колегия на Висшия съдебен съвет, насрочено за 02.06.2021 г., в 13,30 часа, за изслушване.

5.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Вена Димитрова Стефова - прокурор в Районна прокуратура-Ловеч***.***

***Мотиви****: Прокурор Вена Стефова е подала възражение срещу изготвената от Комисията по атестирането и конкурсите комплексна оценка от извънредно атестиране „Добра".*

*Изразява несъгласие срещу формираните от ПАК при АП-Велико Търново и потвърдени впоследствие от КАК оценки „4" в Част IV, т. 1 и в Част IV, т. 2 от ЕФА. Намира, че е налице едностранчиво тълкуване на количествените критерии в Част IV, т. 1, тъй като са анализирани подробно броят отменените актове по преписки и наказателни производства, докато анализът на броя оправдателни присъди и върнати дела е минимален. Посочва, че относителният дял на отменените актове е изчислен единствено спрямо обжалваните такива, но не и спрямо всички постановени. Акцентира върху липсата на просрочени преписки и високата си индивидуална натовареност, като счита, че същата не е съобразена, при отчитане броя и основанията на отменените актове. Несъгласие е изразила и с направения от ПАК извод в Част IV, т. 2 на ЕФА, че „..атестираният прокурор не съумява своевременно да актуализира познанията си и да се допита до съдебната практика по текстове от НК, по които по-рядко се сблъсква в практиката, особено такива, които изискват познания в други клонове на правото“, мотивирайки се с дългогодишен прокурорски стаж.*

*Комисията по атестирането и конкурсите след запознаване с депозираното възражение, счита същото за неоснователно по следните съображения:*

*При определяне на оценка „4“ в част IV, т. 1 „Правни познания и умение за прилагането им“, от една страна, е съобразен показателя „брой потвърдени и отменени актове“, като същите са отразени цифрово и процентно. Налага се изводът, че немалък е относителният дял (37 %) на изцяло отменените 17 бр. актове по преписки, спрямо обжалваните такива (46 бр.), а спрямо общия брой на всички постановени актове по преписки (1083 бр.) относителният дял е 1,6 %.*

*Отново висок е относителният дял (41 %) на отменените 18 бр. актове по наказателни производства, спрямо обжалваните такива (44 бр.), а спрямо общия брой на всички постановени актове по НП (586 бр.) относителният дял е 3,1 %.*

*Дори и да се приеме, че коментарът по отношение на броя и основанията за постановяване на четирите оправдателни присъди и върнатите от съда дела е „минимален“, то това е обосновано от цитирания по-горе показател за оценяване на настоящия критерий.*

*Наред с това, при определяне на оценката по настоящия критерий се посочват и анализират основанията за отмяна на актовете, което дава възможност да се направи преценка за втория показател по този качествен по същността си критерий. След повторен преглед на приложените към атестационната преписка актове на атестирания по преписки и наказателни производства (постановления за отказ, за спиране или за прекратяване на наказателните производства), както и с основанията за отмяна по реда на инстанционния, служебен или съдебен контрол Комисията констатира следното:*

*Преобладаваща част от постановленията за отказ са отменени по реда на инстанционния контрол, поради непълнота на проверката и неизяснена фактическа обстановка, т.е. в нарушение на принципа, залегнал в чл. 14, ал. 1 НПК, задължаващ прокурора да взема решенията си след обективно, всестранно и пълно изследване на обстоятелствата по преписките, което е довело до необосновани правни изводи и незаконосъобразност на постановения акт. Така например: пр. пр. №№ 672/2018 г., 699/2016 г., 843/2016 г., 1134/2015 г., 1293/2017 г., 548/2018 г., 1312/2017 г., 461/2020 г., 708/2020 г.*

*При седем от отменените постановления за отказ да се образува досъдебно производство непълнотата на извършената проверка е довела до несъответствие на правните изводи с материалния закон и съдебната практика: пр.пр. №№ 1317/2015 г.,543/2017 г., 1312/2017 г., 1540/2018 г., 188/2020 г., 1175/2015 г. (в отменителното постановление е посочена и съдебна практика, касаеща престъплението по чл.293а НК), 1561/2018 г. (констатирано е, че „…проверяващият формално е снел обяснения от двете страни, които обяснения съвсем разбираемо са противоречиви и с това проверката е приключила“).*

*По наказателни производства от съда са отменени 18 броя постановления за прекратяване/спиране на наказателното производство. Причината за отмяна на 8 броя от тях също е свързана с непълнота на разследването и недостатъчен обем на извършените процесуално-следствени действия, т.е.**наблюдаващият прокурор отново е допуснал нарушения на процесуалните правила при оценка на доказателствата, в частност нарушение на принципа на чл. 14 НПК, като не е осигурил провеждането на обективно, пълно и всестранно разследване: пр. пр. №№ 478/2015 г., 103/2016 г. (отменяно общо три пъти, първите два от които на посоченото основание), 1255/2016 г., 1562/2015 г., 155/2018 г. (отменяно два пъти) и 1564/2018 г.*

*Посочените по-горе неединични случаи, свързани с нарушения на закона, са пряко относими към втория показател за оценяване по настоящия критерий, а именно „способност за прилагане на закона и съдебната практика“ и не могат да обосноват поставяне на максимална оценка в тази част.*

*Комисията не оспорва изтъкнатите от прокурор Стефова доводи за висока индивидуална натовареност и недопускане на просрочия, данните за които са съобразени при оценяването в Част IV, т. 3 „Умение за оптимална организация на работата", където са залегнали показателите „Спазване на сроковете" и „Натовареност" и на прокурор Стефова е определена оценка „5“.*

*Критерият в Част IV, т. 2 „Умение за анализ на правно релевантни факти" е индивидуализиран с конкретно посочени показатели, които също касаят качеството на постановените актове, формирането на изводите на атестирания прокурор и тяхната мотивираност. И в тази част КАК счита, че не са налице основания за увеличаване на поставената оценка „4", предвид основанията, поради които изготвени от прокурор Стефова постановления са отменени от контролиращите инстанции. Касае се за:*

*- по пр. № 188/2020 г. постановлението за отказ да се образува досъдебно производство е отменено, освен поради непълнота на проверката, но и поради липса на мотиви, от които да е видно становището на прокурора по съществото на казусите;*

*- по пр. № 1188/2017 г. постановлението за отказ да се образува досъдебно производство е отменено като необосновано и немотивирано. В акта на въззивната инстанция е отбелязано, че „Обстоятелствената част на постановлението е в осем реда – посочено е оплакването и че жалбата е неоснователна. На практика в обжалваното постановление няма мотиви в нарушение на принципа, залегнал в чл. 199, ал. 2 НПК. Така и не става ясно по какви правни и фактически доводи е приет извода, че жалбата е неоснователна“;*

*- по пр.пр. № 38/2015 г. постановлението е отменено, поради необоснованост на правните изводи;*

*- по пр. № 195/2014 г. постановлението е отменяно два пъти на едно и също основание – недостатъчна обоснованост и мотивираност на прокурорския акт;*

*- по пр. № 799/2016 г. постановлението за частично прекратяване и спиране на разследването също е отменено два пъти, поради липса на произнасяне по ВД, недостатъчна мотивираност и превратно обсъждане на част от събраните доказателства;*

*- по пр. № 103/2016 г. третото отменено постановлението за прекратяване на наказателното производство е поради немотивираност и непълен правен анализ на събраните доказателства;*

*- отмяната на постановлението за прекратяване на наказателното производство по пр. № 662/2016 г. е с оглед необоснованост и немотивираност на прокурорския акт.*

*При немалка част от актовете непълнотата на извършената проверка и неизяснената в цялост фактическа обстановка е довела и до непълнота/необоснованост на правните изводи: пр. пр. №№ 672/2016 г., 1134/2015 г., 1293/2017 г., 548/2018 г., 1312/2017 г.*

*Макар по част от преписките и ДП последващите произнасяния след извършена допълнителна проверка или разследване да са били с акт, идентичен на първоначалния, пропуските в работата не могат да бъдат заместени или санирани с последващи обстоятелства, които се явяват ирелевантни за качеството на първоначално постановените актове. Нещо повече, от отменените постановления за отказ да се образува досъдебно производство, впоследствие 53 % са решени с различни прокурорски актове спрямо отменените такива, а при отменените постановления за прекратяване или спиране на наказателното производство – 33 % са решени впоследствие с различни прокурорски актове спрямо отменените такива.*

*Пропуските, довели до постановяване на четирите оправдателни присъди по внесени от прокурор Стефова актове в съда, също са относими към показателя по настоящия критерий „правилна и законосъобразна оценка на относимите факти и обстоятелства в хода на производството“, доколкото мотиви на съда за постановяването им са свързани с недостатъчност и липса на категоричност на доказателствата за виновността на подсъдимите лица.*

*Изброените по-горе произнасяния на прокурор Стефова, свързани с необоснованост на правните изводи, липса на анализ на доказателствата и недостатъчна мотивираност, сочат както на известна непрецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти“. Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество.*

*От друга страна, тези пропуски и нарушения следва да се разгледат в контекста на посочения и от самия атестиран магистрат притежаван дългогодишен юридически стаж, придобит в органите на съдебна власт и предполагащ високо качество на изготвените актове и недопускане на грешки от посоченото естество. Изложеното налага извод, че прокурор Стефова притежава правни познания и умения за прилагането им, както и умения за анализ на правнорелевантните факти, съотносими на нивото на изискванията за заеманата длъжност, без да ги надхвърлят.*

*С оглед гореизложеното, КАК предлага на Прокурорската колегия на ВСС да остави без уважение възражението срещу определените оценки „4" в Част IV, т. 1 и в Част IV, т. 2 от ЕФА и да приеме комплексна оценка „Добра" – 4,42 на Вена Димитрова Стефова - прокурор в Районна прокуратура - Ловеч.*

5.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, извънредно атестиране на Вена Димитрова Стефова - прокурор в Районна прокуратура-Ловеч.

5.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „ДОБРА" на Вена Димитрова Стефова - прокурор в Районна прокуратура-Ловеч.

5.6. ВНАСЯ предложението в заседанието на Прокурорската колегия на ВСС, насрочено на 02.06.2021 г., за разглеждане и произнасяне.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

6. Предложение от административния ръководител на Районна прокуратура - Русе за повишаване на Светослав Венциславов Великов - прокурор в Районна прокуратура - Русе, на място в по-горен ранг „прокурор в ОП“. *(вх.№ ВСС-6765/23.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. Отлага разглеждането на предложението на административния ръководител на Районна прокуратура - Русе за повишаване на Светослав Венциславов Великов - прокурор в Районна прокуратура - Русе, на място в по-горен ранг „прокурор в ОП“, за заседание на Комисията на 13.07.2021 г.

*Мотиви:* *Видно от приложените към административната преписка материали, вкл. от персоналните данни, с решение на ВСС по протокол № 8 от 29.06.2016 г. Светослав Великов е назначен на длъжност „младши прокурор" в Районна прокуратура – Русе, на която встъпва на 06.07.2016 г. Със Заповед РД-07-918 от 12.10.2017 г. на Главния прокурор на РБ е командирован да изпълнява функциите на прокурор в Районна прокуратура – Поморие за срок от три месеца, считано от 16.10.2017 г. С решение на Прокурорската колегия по протокол № 19 от 04.07.2018 г. е назначен на длъжност „прокурор" в Районна прокуратура - Русе, считано от 07.07.2018 г., която заема и към настоящия момент.*

*С решение на ПК на ВСС по Протокол № 1 от 16.01.2019 г. е приета комплексна оценка от предварително атестиране „много добра".*

*Съгласно предложението на административния ръководител към 09.04.2021 г. магистратът притежава общ юридически стаж 10 г., 1 м. и 28 дни.*

*От изложеното по-горе е видно, че прокурор Великов е получил положителна комплексна оценка „много добра“ от последното атестиране и притежава необходимия съгласно чл. 164 от ЗСВ юридически стаж за заемане на длъжността, съответстваща на по-високия ранг „прокурор в ОП" – а именно повече от 8 години. Към момента на депозиране на предложението, както и към момента на неговото разглеждане обаче, не е изпълнено кумулативно предвиденото изискване на разпоредбата на чл. 234 от ЗСВ за повишаване на магистрата на място в по-горен ранг – да е прослужил на съответната длъжност „прокурор" в районна прокуратура най-малко три години, а именно прослужил е около 2 г. и 10 м.* *Командироването на магистрат не е равнозначно на заемане на длъжност по силата на назначение, тъй като при командироването е налице само временно изпълнение на задълженията за длъжността, на която магистратът се командирова. През времето на командироването командированият магистрат продължава да заема съответната длъжност в органа, в който е назначен (**Решение № 14089 от 21.11.2017 г. на ВАС по адм. д. № 10909/2017 г., 5-членен с-в; Решение № 9118 от 11.07.2017 г. на ВАС по адм. д. № 3589/2017 г.; Решение № 8128 от 13.06.2014 г. на ВАС по адм. д. № 15213/2013 г.).*

7. Предложение от административния ръководител на Районна прокуратура - Монтана за повишаване на Иван Руменов Карагьозов - заместник на административния ръководител - заместник-районен прокурор на Районна прокуратура - Монтана, на място в по-горен ранг „прокурор в ОП“. *(вх.№ ВСС-6766/23.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Иван Руменов Карагьозов - заместник на административния ръководител - заместник-районен прокурор на Районна прокуратура - Монтана, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

7.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

8. Предложение от Витан Георгиев Танев - прокурор в Районна прокуратура - Ихтиман за повишаване на място в по-горен ранг „прокурор в ОП“. *(вх.№ ВСС-7063/26.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Витан Георгиев Танев - прокурор в Районна прокуратура – Ихтиман, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

8.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

9. Предложение от административния ръководител на Районна прокуратура - Русе за повишаване на Ралица Радославова Милчева - Йорданова - прокурор в Районна прокуратура - Русе, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-6762/22.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ралица Радославова Милчева - Йорданова - прокурор в Районна прокуратура - Русе, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

9.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

10. Предложение от административния ръководител на Районна прокуратура - Пловдив за повишаване на Димитрина Димитрова Шекерева - заместник на административния ръководител - заместник-районен прокурор на Районна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-6761/22.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Димитрина Димитрова Шекерева - заместник на административния ръководител - заместник-районен прокурор на Районна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

11. Предложение от административния ръководител на Окръжна прокуратура - Варна за повишаване на Женя Емилова Енева - прокурор в Окръжна прокуратура - Варна, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-6760/22.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Женя Емилова Енева - прокурор в Окръжна прокуратура - Варна, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

12. Предложение от административния ръководител на Окръжна прокуратура - Варна за повишаване на Дияна Иванова Иванова - заместник на административния ръководител - заместник-окръжен прокурор на Окръжна прокуратура - Варна, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-6759/22.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Дияна Иванова Иванова - заместник на административния ръководител - заместник-окръжен прокурор на Окръжна прокуратура - Варна, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

13. Предложение от Росица Христова Чернева - прокурор в Софийска градска прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-6978/23.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Росица Христова Чернева - прокурор в Софийска градска прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

13.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

14. Предложение от Магдалена Иванова Николова - прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“. *(вх.№ ВСС-7006/26.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Магдалена Иванова Николова - прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия на ВСС, насрочено за 12.05.2021 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

15. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| **1** | РП-ВИДИН | **Илиян Димитров Иванов** | прокурор | Евг. Иванов |
| **2** | СРП | **Георги Николов Николов** | прокурор | Анг. Митова |
| **3** | АП-СОФИЯ | **Димитър Симеонов Стоянов** | прокурор | Г. Гугушева |
| **4** | РП-ХАСКОВО | **Атанас Христов Палхутев** | **прокурор** | Д. Стефанов |
| **5** | АП-СОФИЯ | **Бранислав Александров Славов** | прокурор | Евг. Трифонов |
| **6** | АП-СОФИЯ | **Ана Христоскова Малиганова - Русева** | прокурор | И. Апостолова |
| **7** | РП-ГАБРОВО | **Пламена Петкова Дичева - Атанасова** | и.ф.адм.р-л - районен прокурор | Д. Стефанов |
| **8** | СГП | **Борис Василев Балев** | прокурор | Анг. Митова |
| **9** | СГП | **Нина Петрова Кирилова** | прокурор | Г. Гугушева |

ДОПЪЛНИТЕЛНИ ТОЧКИ

РАЗНИ

16. Молби от Райна Петкова Бачева - прокурор в Районна прокуратура - Благоевград и Йордан Кирилов Ченков - прокурор в Районна прокуратура - Перник, за преместване, на основание чл. 194, ал. 2 от ЗСВ. *(вх.№ ВСС-7484/29.04.2021 г. и вх.№ ВСС-7484/29.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. С оглед изискването на разпоредбата на чл. 194, ал. 2 от ЗСВ, молбите на Райна Петкова Бачева - прокурор в Районна прокуратура - Благоевград и Йордан Кирилов Ченков - прокурор в Районна прокуратура - Перник, да се изпратят на административните ръководители на Районна прокуратура – Благоевград и Районна прокуратура – Перник, за съгласуване.

17. Становище от конкурсните комисии по конкурса за младши следователи, обявен с решение на Прокурорската колегия на Висшия съдебен съвет по протокол №02/27.01.2021 г., във връзка със сигнал по отношение на проведения на 24.04.2021 г. писмен изпит.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ за сведение становището от конкурсните комисии по конкурса за младши следователи, обявен с решение на Прокурорската колегия на Висшия съдебен съвет по протокол №02/27.01.2021 г., във връзка със сигнал по отношение на проведения на 24.04.2021 г. писмен изпит.

17.2. Внася предложението в заседание на Прокурорската колегия на ВСС, насрочено за 12.05.2021 г., за разглеждане и произнасяне.

ЕДИНЕН ФОРМУЛЯР

18. Периодично атестиране на Зорница Руменова Проданова – заместник на административния ръководител - заместник-районен прокурор на Районна прокуратура – Хасково.*(вх.№ ВСС-12067/05.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Зорница Руменова Проданова – заместник на административния ръководител - заместник-районен прокурор на Районна прокуратура – Хасково.

18.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Зорница Руменова Проданова – заместник на административния ръководител - заместник-районен прокурор на Районна прокуратура – Хасково.

18.3. Предоставя, на основание чл. 205, ал. 1 от ЗСВ, на Зорница Руменова Проданова – заместник на административния ръководител - заместник-районен прокурор на Районна прокуратура - Хасково, резултатите от атестирането за запознаване.

ПОЛУЧЕНА ЧАСТ IX - БЕЗ ВЪЗРАЖЕНИЕ

19. Периодично атестиране на Борислав Георгиев Кънев - следовател в Окръжен следствен отдел в Окръжна прокуратура - Бургас. *(вх.№ ВСС-1405/02.02.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Борислав Георгиев Кънев - следовател в Окръжен следствен отдел в Окръжна прокуратура - Бургас.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Борислав Георгиев Кънев - следовател в Окръжен следствен отдел в Окръжна прокуратура - Бургас.

19.3. ВНАСЯ предложението в заседание на Прокурорската колегия на ВСС, насрочено за 12.05.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ